open-index/open-wikipedia-markdown huggingface dataset:
சாய்பனிடுகள்

**சாய்பனிடுகள்** (Shaybanids) நடு ஆசியாவில் இருந்த பாரசீகமயமாக்கப்பட்ட துருக்கிய-மங்கோலிய அரசமரபினர் ஆவர். இவர்கள் தற்போதைய கசகஸ்தானின் பெரும்பாலான பகுதிகள், பெரும்பாலான உஸ்பெகிஸ்தான் மற்றும் தெற்கு உருசியாவின் பகுதிகள் ஆகியவற்றை 15ஆம் நூற்றாண்டில் ஆட்சி செய்தனர். இவர்கள் செங்கிஸ் கானின் பேரனும், சூச்சியின் ஐந்தாவது மகனுமாகிய சிபனின் வழிவந்தவர்களாவர். 14ஆம் நூற்றாண்டின் நடுப்பகுதி வரை சிபனின் அண்ணன்களாகிய படு கான் மற்றும் ஓர்டா கானின் வழித்தோன்றல்களான உஸ்பெக் கான் போன்றோரின் ஆட்சியை ஏற்றுக்கொண்டனர். உரல் மலைகளுக்கு தென்கிழக்கே இருந்த சாம்பல் நாடோடிக் கூட்டத்தை (உஸ்பெக்கியர்) சாய்பனிடுகள் வழி நடத்தினர். 1282ஆம் ஆண்டு இஸ்லாம் மதத்திற்கு மாறினர். இந்த கானரசானது அதன் அதிகபட்ச பரப்பளவின் போது தற்போதைய ஆப்கானிஸ்தான் மற்றும் நடு ஆசியாவின் மற்ற பகுதிகளை தன்னகத்தே கொண்டிருந்தது.

14ஆம் நூற்றாண்டின் பெரிய உள்நாட்டுப் போர்களின் போது படு மற்றும் ஓர்டாவின் வழித்தோன்றல்கள் இறந்து போனபோது அப்துல் காதிர் கான் தலைமையிலான சாய்பனிடுகள் சூச்சியின் ஒரே உண்மையான வழித்தோன்றல்களாக தங்களை அறிவித்துக் கொண்டனர். சூச்சியின் பெரிய உளூஸ் தங்களுக்குத்தான் என கூறினர். அந்நேரத்தில் சூச்சியின் உளூஸானது சைபீரியா மற்றும் கசகஸ்தானின் பகுதிகளையும் தன்னகத்தே கொண்டிருந்தது. சாய்பனிடுகளின் எதிரிகள் துகாய்-தைமூரிய அரசமரபினர் ஆவர். அவர்கள், சூச்சியின் 13ஆவது மகனுக்கும் ஒரு காமக்கிழத்தியருக்கும் பிறந்தவர்கள் என தங்களைப் பற்றி கூறினர். பல ஆண்டுகள் ஏற்பட்ட சண்டைகளானது பெரிய நாடோடிக் கூட்டம் மற்றும் ஐரோப்பாவில் அதன் வழிவந்த அரசுகள் குறிப்பாக கசன், அசுதிரகான் மற்றும் கிரிமிய கானரசுகள் ஆகியவற்றின் அதிகாரத்தை துகாய்-தைமூரியர்களின் கையில் கொடுத்தது.

## உசாத்துணை

பகுப்பு:நடு ஆசியா
கோ. கொ. அனந்தசுரேசு

**கோந்தி கொண்டையா அனந்தசுரேசு** (Gondi Kondaiah Ananthasuresh) இந்தியாவைச் சேர்ந்த ஓர் இயந்திரப் பொறியாளர் ஆவார். பெங்களுரிலுள்ள இந்திய அறிவியல் நிறுவனத்தில் இயந்திரப் பொறியியல் துறையில் பேராசிரியராக இவர் பணிபுரிகிறார். இடவியல் தேர்வுமுறை, இணக்கப் பொறிமுறை மற்றும் மீநுண்-மின்-இயந்திர திட்டங்கள் ஆகிய துறைகளில் இவர் செய்த பணிக்காக மிகவும் பிரபலமானார்.

தற்போது இந்திய அறிவியல் கழகத்தில் இயந்திரப் பொறியியல் துறையின் தலைவராகப் பணியாற்றி வருகிறார். முன்னதாக இக்கழகத்தில் உயிரியல் அமைப்பு அறிவியல் மற்றும் பொறியியல் மையத்தின் தலைவராகவும் இருந்தார்.

2010 ஆம் ஆண்டு பொறியியல் அறிவியல் துறைக்கான சாந்தி சுவரூப் பட்நாகர் விருது
அனந்தசுரேசுக்கு வழங்கப்பட்டது.

## வாழ்க்கைக் குறிப்பு
அனந்தசுரேசு சென்னையிலுள்ள இந்திய அறிவியல் கழகத்தில் 1989 ஆம் ஆண்டு இயந்திரப் பொறியியலில் பட்டம் பெற்றார். அமெரிக்காவின் டோலிதோ பல்கலைக்கழகத்தில் 1991 ஆம் ஆண்டு முதுநிலை அறிவியலில் பட்டம் பெற்றார். தொடர்ந்து மிச்சிகன் பல்கலைக்கழகத்தில் 1994 ஆம் ஆண்டு இயந்திரப் பொறியியலில் முனைவர் பட்டம் பெற்றார்.  இந்தியாவுக்குச் செல்வதற்கு முன்பு அவர் 1996 முதல் 2004 வரை பென்சில்வேனியா பல்கலைக்கழகத்தில் ஆசிரியராக இருந்தார். மாசாச்சூசெட்சு தொழில்நுட்பக் கழகத்தில் முனைவர் பட்டமேற்படிப்பு ஆய்வறிஞராகவும் அனந்தசுரேசு இருந்தார். இந்தியாவிற்கு திரும்புவதற்கு முன்பாக 1996 ஆம் ஆண்டு முதல் 2004 ஆம் ஆண்டுவரை பென்சில்வேனியா பல்கலைக்கழகத்தில் பேராசிரியராகப் பணியாற்றினார்.
 
தற்போது அனந்தசுரேசு பெங்களுருவில் அமைந்திருக்கும் இந்திய அறிவியல் நிறுவனத்தில் பல்துறை மற்றும் பல்லளவிலான சாதன  வடிவமைப்பு ஆய்வகத்தின் தலைவராக உள்ளார். இதுவரை 18 முனைவர் பட்ட மாணவர்களுக்கும் 30 முதுகலை மாணவர்களுக்கும் வழிகாட்டுதலை  வழங்கியுள்ளார்.

## மேற்கோள்கள்

பகுப்பு:1967 பிறப்புகள்
பகுப்பு:இந்தியர்கள்
பகுப்பு:வாழும் மக்கள்
பகுப்பு:இந்தியப் பொறியியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:அனந்தபூர் மாவட்ட மக்கள்
நீண்ட அலகு சிலந்திபிடிப்பான்

**நீண்ட அலகு சிலந்திபிடிப்பான்** (*Long-billed spiderhunter*)(*அரக்னோதீரா ரோபசுதா*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது . அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:சிலந்திபிடிப்பான்கள்
சதங்கை (சிற்றிதழ்)

**சதங்கை** என்பது இந்திய ஒன்றியம், தமிழ்நாட்டின், நாகர்கோவிலில்  1970 ஆம் ஆண்டுகளில் வெளியான ஒரு தமிழ்ச் சிற்றிதழ் ஆகும்.

## வரலாறு
சதங்கை நாகர்கோயிலில் 1971 நவம்பரில் இருந்து இருந்து வெளியானது. இதன் ஆசிரியரும் வெளியிட்டாளரும் வனமாலிகை ஆவார். தரமான வாசகர்களை ஊக்குவிப்பது அவருடைய நோக்கமாக இருந்தது. அதனாலேயே, *சதங்கை - இலட்சிய வாசகர்களின் வழிகாட்டி* என்று பல ஆண்டுகள் இந்த சிற்றிதழில் பொறிக்கப்பட்டு வந்தது. பின்னர் அது *இலக்கிய வாசகனின் நண்பன்* என்று மாற்றப்பட்டது. 

சதங்கை அக்கால விகடன் அளவில் (தற்போதைய குமுதம் அளவில்) வெளியானது. துவக்க காலத்தில், 48 அல்லது 56 பக்கங்கள் கொண்டதாக இருந்தது. பிறகு காகித விலை உயர்வு, பொருளாதார நெருக்கடி காரணமாக, பக்கங்கள் குறையலாயிற்று. மாதப் பத்திரிகை முதல் இரண்டு வருடங்கள், ஒவ்வொரு மாத முதல் வாரத்திலும் வெளிவந்தது. பின்னர் கால தாமதமும், சில மாதங்களுக்கு (மூன்று அல்லது நான்கு மாதங்களுக்கு) ஒரு இதழ் என்று வெளிவருவதும் தவிர்க்க இயலாத நிலை ஆயிற்று. பின்னர், நீண்ட காலம் வெளிவராமல் இருந்து, திடீரென்று இது புத்துயிர் பெற்று மிக மெலிந்த தன்மையில் வெளிவருவதும் இயல்பான ஒன்றாக இருந்தது.

துவக்கத்தில், சதங்கை சிறப்பான அட்டை வடிவமைப்பை பெற்றிருந்தது. கலைச் சிலைகளின் ஒளிப்படங்கள் வசீகரமாக அச்சிடப் பெற்றிருந்தன. பிறகு நவீன ஓவியங்கள் வந்தன. வர வர, சாதாத் தாளில் எழுத்தாளர்களது பெயர்கள் அச்சிடப்பட்டன. சில சமயம் பத்தே பத்துப் பக்கங்கள் ஒரே ஒரு கட்டுரை அல்லது கதை, இரண்டு கவிதைகள் தாங்கி இதழ் வந்தது. 

சதங்கை அவ்வப்போது சிறிய அளவில் ( தீபாவளி மலர் என்றோ, பொங்கல் மலர் என்றோ) சிறப்பு மலர் தயாரித்துள்ளது. 1976 ஆகத்து 'சதங்கை' கிருஷ்ணன் நம்பி நினைவு மலராக வந்தது. 14 பக்கங்களில், 'நம்பி எனும் நண்பர்' என்று வனமாலிகை ஒன்றரைப் பக்கம் எழுதியிருந்தார். நம்பியின் 'இரண்டு முன்னுரைகள் -மறு பிரசுரம். 'கிருஷ்ணன் நம்பியின் கதைகள்' பற்றி நகுலன் எழுதிய பக்கக் கட்டுரை வெளியானது. இதன் பல ஆண்டு ஆயுளில் வேறு எந்தப் படைப்பாளி பற்றியும் 'சதங்கை' மலர் தயாரித்ததில்லை.

சதங்கை 1982 வரை வந்து கொண்டு இருந்தது. 1971இல் தோன்றிய பத்திரிகையின் 75 வது இதழ் 1982 செப்டம்பரில் வரவிருக்கிறது- சிறப்பு மலராக என்று அறிவிக்கப்பட்டது. ஆனால் இதன் எழுபத்தைந்தாவது இதழ் வெளிவரவேயில்லை.

## படைப்புகள்
வனமாலிகை, தரமான தமிழ் வாசகர்களிடம் நம்பிக்கையும் பெரு மதிப்பும் கொண்டவர் என்பதை ‘சதங்கை'யின் பல வருட இதழ்கள் நிரூபிப்பதாக உள்ளன. எழுத்தாளர்களையும், படைப்பாளிகளையும் செவ்வி கண்டு, அவர்களது கருத்துக்களுக்கு முக்கியத்துவம் அளிப்பதே வழக்கமாக உள்ள நிலையில் இருந்து வருகிற நிலையில். வனமாலிகை தரமான வாசகர்களைப் பேட்டி கண்டு, அவர்களது கருத்துகளை விரிவாக வெளியிட்டார். தனித் தன்மை கொண்ட இந்தப் பகுதி சதங்கையில் முதல் ஆண்டில் தொடர்ந்து இடம் பெற்றது. இந்த ‘வாசகர் பேட்டி' நாலைந்து பக்கங்கள் வரை வந்துள்ளது.

*கருத்து மேடை* என்ற பகுதியும் குறிப்பிடத் தகுந்தது. ஐந்தாறு பேர் ( முக்கியமாக வாசகர்கள் ) கூடி குறிப்பிட்ட ஒரு எழுத்தாளரின் படைப்புகள் பற்றி விவாதிப்பது. இரண்டாவது இதழில் ஜெயகாந்தன் கதைகளை அலசி ஆராய்ந்த உரையாடல் வந்தது. 

துவக்க ஆண்டுகளில் மரபுக் கவிதைகளே இதில் இடம் பெற்றன. பிறகு புதுக் கவிதைகள் மட்டுமே சதங்கையில் வெளியாயின. 

## குறிப்புகள்

பகுப்பு:1970 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
மெதிலீன் தொகுதி

கரிம வேதியியலில், **மெத்திலீன் தொகுதி** (Methylene group) என்பது ஒரு கார்பன் அணுவுடன் பிணைக்கப்பட்ட இரண்டு ஹைட்ரஜன் அணுக்களைக் கொண்டுள்ள ஒரு மூலக்கூறின் எந்தவொரு பகுதியாகும். இது மூலக்கூறின் எஞ்சிய பகுதியுடன் இரண்டு ஒற்றை பிணைப்புகளால் இணைக்கப்பட்டுள்ளது.  இத்தொகுதியானது          CH 2 &#x3C; என குறிப்பிடப்படலாம். இங்கு ' &#x3C; ' என்பது இரண்டு பிணைப்புகளைக் குறிக்கிறது. இது வேறு விதமாக −CH 2 - எனவும் குறிப்பிடப்படுகிறது. 
thumb|240x240px| எக்சாமெத்திலீன் டையமீன் மூலக்கூறு ஆறு மெத்திலீன் குழுக்களைக் கொண்டுள்ளது
கார்பன் அணுவானது மீதமுள்ள மூலக்கூறுடன் இரட்டைப் பிணைப்பினால் பிணைக்கப்பட்டிருக்கும். இது வழக்கத்திற்கு மாறானதாக இருக்கிறது. இது CH 2 = மெத்திலிடின் குழு என அழைக்கப்படுகிறது.  முன்னதாக  இரண்டு மாற்றியங்களுக்குமே மெதிலீன் என்ற பெயர் பயன்படுத்தப்பட்டது. "மெதிலீன் பாலம்" என்ற பெயர் ஒற்றை-பிணைக்கப்பட்ட ஐசோமருக்குப் பயன்படுத்தப்படலாம், இது மெதிலிடீனை அழுத்தமாக விலக்குகிறது. இந்த வேறுபாடானது மிக முக்கியமானது, ஏனெனில் இரட்டைப் பிணைப்பு இரண்டு ஒற்றைப் பிணைப்புகளிலிருந்து வேதியியல் ரீதியாக வேறுபட்டது.

மெத்திலீன் குழுவை CH 2 தனி உறுப்பிலிருந்து வேறுபடுத்தப்பட வேண்டும். இது மெத்திலிடின் அல்லது கார்பீன் எனப்படும் ஒரு மூலக்கூறு ஆகும்.    இது முன்பு மெத்திலீன் என்றும் அழைக்கப்பட்டது.

## செயலுறுத்தப்பட்ட மெத்திலீன்
thumb| டைஎதில் மலோனேட்டின் அமிலத்தன்மை, 1,3-டைகார்போனைல் சேர்மம்
1,3-டைகார்போனைல் சேர்மத்தில் உள்ள மத்திய கார்பன் ஒரு **செயலுறுத்தப்பட்ட மெத்திலீன்** குழுவாக அறியப்படுகிறது. ஏனெனில், கட்டமைப்பின் காரணமாக, கார்பன் குறிப்பாக அமிலத்தன்மை உடையதாகவும் ஒரு மெத்திலீன் குழுவை உருவாக்குவதற்கு எளிதில் புரோட்டான் நீக்கம்  செய்ய ஏதுவவாக உள்ளதாலும் இருக்கலாம். 

## மேற்கோள்கள்

பகுப்பு:வேதி வினைக்குழுக்கள்
காவேரிப்பாக்கம் ஏரி

**காவேரிப்பாக்கம் ஏரி** என்பது இந்திய ஒன்றியம், தமிழ்நாட்டின், இராணிப்பேட்டை மாவட்டம் நெமிலி வட்டத்தில் இருக்கும் ஒரு ஏரி ஆகும்.

காவேரிப்பாக்கம் ஏரியானது பல நூற்றாண்டுகள் பழமை வாய்ந்தது. தமிழ்நாட்டின் இரண்டாவது பெரிய ஏரி ஆகும். இது 3968 ஏக்கர் பரப்பளவுவும், 1,474 மில்லியன் கன அடி கொள்ளளவும் கொண்டது.  இது பல்லவ மன்னன் மூன்றாம் நந்திவர்மனால் வெட்டபட்டது. இந்த ஏரியின் உயரம் 30.65 அடி, கரையின் அகலம் 11 அடி (3.5 மீட்டர்), கரையின் நீளம் 8.35 கிலோ மீட்டர் ஆகும். ஏரிக் கரையின் பலத்துக்காக ஏரியின் உள்கரையில் மிகப் பெரிய பாறைகள் ஒன்றன் மீது ஒன்றாக அடுக்கபட்டுள்ளன. இந்த ஏரியில் 10 மதகுகளும், இரண்டு நீர் வழிந்தோடிகளும் உள்ளன.

இந்த ஏரி பாலாற்றில் இருந்து அமைக்கபட்ட வாய்கால் வழியாக நீரைப் பெறுகிறது. இந்த ஏரியில் இருந்து 14 கிராமங்களின் 6278 ஏக்கர்  நிலம் பாசன வசதி பெறுகின்றது. இந்த ஏரியின் உபரி நீரானது கொசஸ்தலை ஆற்றின் நீராதாரமாக உள்ளது.

## மேற்கோள்கள்

பகுப்பு:இராணிப்பேட்டை மாவட்ட ஏரிகள்
இராவ் ரெமலா

**இராவ் ரெமலா** (*Rao Remala*) இந்தியாவைச் சேர்ந்த ஒரு மென்பொருள் உருவாக்குநர் ஆவார், தற்போது இவர் ஏஞ்சல் என்ற நிறுவனத்தின் பெயரில் முதலீட்டாளராகவும் கொடையாளியாகவும் இயங்குகிறார். 1981 ஆம் ஆண்டு மைக்ரோசாப்ட் நிறுவனத்திற்காக அழைக்கப்பட்ட முதல் இந்தியர் என்ற சிறப்பும் இவருக்கு உண்டு. மைக்ரோசாப்ட் விண்டோசு மென்பொருளின் முதல் பதிப்பு முன்னணி மென்பொருள் உருவாக்குநர்களில் இராவ் ரெமலாவும் ஒருவர் ஆவார்.  வாரங்கல் தேசிய அறிவியல் நிறுவனத்தில் மின் பொறியியல் பாடத்தில்  இளநிலைப் பட்டம் பெற்றுள்ளார். மைக்ரோசாப்ட் நிறுவனத்தில் சேருவதற்கு முன்பு இவர் எச்.சி.எல் நிறுவனத்தில் பணி புரிந்தார்.
## வாழ்க்கைக் குறிப்பு
இராவ் ரெமலா இந்தியாவின் ஆந்திரப் பிரதேசத்திலுள்ள கிருட்டிணா மாவட்டத்தின் நாகயலங்கா மண்டலம்,  டி. கொத்தபாலம் கிராமத்தில் ஒரு விவசாயக் குடும்பத்தில் பிறந்தார். வாரங்கல் தேசிய அறிவியல் நிறுவபனத்தில் மின் பொறியியலில் இளங்கலைப் பட்டமும், கான்பூர் இந்திய அறிவியல் நிறுவனத்தில் முதுநிலைப் பட்டமும் பெற்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:மைக்ரோசாப்ட்
பகுப்பு:இந்திய அறிவியலாளர்கள்
பகுப்பு:கிருஷ்ணா மாவட்ட மக்கள்
டிசிப்ரோசியம் பாசுபைடு

**டிசிப்ரோசியம் பாசுபைடு** (*Dysprosium phosphide*) DyP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் பாசுபரசும் சேர்ந்து இச்சேர்மம் உருவாகிறது.
 
## தயாரிப்பு
உயர் வெப்பநிலைகளில் பாசுபரசும் டிசிப்ரோசியமும் சேர்ந்து வினைபுரிந்து டிசிப்ரோசியம் பாசுபைடு உருவாகிறது. 
::Dy + P → DyP
## இயற்பியல் பண்புகள்

டிசிப்ரோசியம் பாசுபைடு NaCl படிகக் கட்டமைப்பில் உள்ளது. (a=5.653 Å) என்ற அளபுருக்களுடன் டிசிப்ரோசியம் பாசுபைடு சோடியம் குளோரைடின் கட்டமைப்பில் படிகமாகிறது. இங்கு டிசிப்ரோசியம் +3 என்ற இணைதிறன் கொண்டுள்ளது. இதன் கற்றை இடைவெளி அளவு 1.15 எலக்ட்ரான் வோல்ட்டாகவும் எலக்ட்ரான் இயங்குதிறன் (μH) 8.5 செ.மீ3/V·s. அளவாகவும் உள்ளது.

கனசதுரப் படிகத் திட்டத்தில் இடக்குழு Fm3m என்ற அளபுருவில் டிசிப்ரோசியம் பாசுபைடு படிமாகிறது.

## பயன்கள்
அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் ஒரு குறைக்கடத்தியாக டிசிப்ரோசியம் பாசுபைடு பயன்படுத்தப்படுகிறது.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:பாசுபைடுகள்
பகுப்பு:பாறை உப்பு படிகக் கட்டமைப்பு
சீதாமௌ இராச்சியம்

**சீதாமௌ இராச்சியம்** (**Sitamau State**) பிரித்தானிய இந்தியாவின் கீழ் இருந்த  சுதேச சமஸ்தானங்களில் ஒன்றாகும். இதன் தலைநகரம் சீதாமௌ நகரம் ஆகும். இது தற்கால இந்தியாவின் மத்தியப் பிரதேச மாநிலத்தில் உள்ள மண்டசௌர் மாவட்டத்தில் இருந்தது. சீதாமௌ இராச்சியத்தை 1701-ஆம் ஆண்டில் நிறுவியவர் இராஜா கேசவதாஸ் ஆவார். 350 சதுர கிலோ மீட்டர் பரப்பளவில் இருந்த சீதாமௌ இராச்சியத்தின் சராசரி ஆண்டு வருவாய் ரூபாய் 1,30,000 ஆகும். முகலாயர்]]களுக்கு ஜிஸ்யா வரியை செலுத்தாத காரணத்தால் ரத்லம் இராச்சியத்தை  முகலாயப் பேரரசில் இணைத்தனர். 1705-இல் கேசவதாஸ் ரத்லம் இராச்சியத்தை சீதாமௌ இராச்சியத்துடன்  இணைத்து கொண்டார். இந்திய விடுதலைக்குப் பின்னர் 1948-ஆம் ஆண்டில் அரசியல் இணைப்பு ஒப்பந்தப்படி சீதாமௌ இராச்சியம் இந்தியாவுடன் இணைக்கப்பட்டது.

## ஆட்சியாளர்கள்
சீதாமௌ இராச்சியத்தின் ஆட்சியாளர்கள் இராஜபுத்திரர்களான ரத்தன் சிங் ரத்தோரின் வழித்தோன்றல்கள் ஆவார்.

### மன்னர்கள்
*&emsp;&emsp;1701 – 1748                கேசவ தாஸ்  
*&emsp;&emsp;1748 – 1752                கஜ் சிங் 
*&emsp;&emsp;1752 – 1802                பதே சிங் 
*&emsp;&emsp;1802 – 1867                முதலாம் ராஜராம் சிங் (இறப்பு: 1867) 
*&emsp;&emsp;1867 – 28 மே 1885        பவானி சிங்                   (பிறப்பு. 1836 – இறப்பு 1885) 
*8 டிசம்பர் 1885 – 1899         பகதூர் சிங்    
*&emsp;&emsp;1899 –  9 மே 1900         சார்துல் சிங் 
*11 மே 1900 – 15 ஆகஸ்டு 1947  இரண்டாம் இராஜாராம்  சிங் (பிறப்பு:. 1880 – இறப்பு. 1967) (11 டிசம்பர் 1911 முதல் இரண்டாம் இராஜராம் சிங்)

## இதனையும் காண்க
*இந்திய மன்னராட்சி அரசுகளின் பட்டியல் 
* சுதேச சமஸ்தானம்
## மேற்கோள்கள்

பகுப்பு:மண்டசௌர் மாவட்டம்
பகுப்பு:முன்னாள் முடியாட்சிகள்
பகுப்பு:இந்தியாவின் மன்னராட்சிகள்
ஷாபுரா இராச்சியம்

**ஷாபுரா இராச்சியம்** (Shahpura State or **Princely State of Shahpura)**பிரித்தானிய இந்தியா ஆட்சியின் கீழ்  இராஜபுதனம் முகமையில், தற்போதைய பில்வாரா மாவட்டப் பகுதிகளை ஆண்ட ஒரு சுதேச சமஸ்தானம் ஆகும். இந்திய விடுதலைக்குப் பின்னர் 1949-ஆம் ஆண்டில் அரசியல் இணைப்பு ஒப்பந்தப்படி ஷாபுரா இராச்சியத்தின் இறுதி ஆட்சியாளர் ஷாபுரா இராச்சியத்தை இந்தியாவுடன் இணைத்தார். 

## வரலாறு
1629-ஆம் ஆண்டில் இராஜபுத்திர குல சிசோடியா வம்சத்தின் சுஜன் சிகுற்கு, மேவார் மகாராஜா  புல்லியா எஸ்டேட் பகுதிகளை ஜாகீராக வழங்கினார். 1808-ஆம் ஆண்டில் ஷாபுரா இராச்சியத்தின் சராசரி ஆண்டு வருமானம் ரூபாய் 3 இலட்சம் ஆகும். 
### ஆட்சியாளர்கள்
*&nbsp;1706 – 27 டிசம்பர் 1729        பரத் சிங்                   (இறப்பு: 1730) 
*27 டிசம்பர் 1729 – 13 சனவரி 1769  முதலாம் உமையத் சிங் Umaid Singh I                      (இறப்பு:1769) 
*14 சனவரி 1769 – 29 மே 1774  ராம் சிங் Ram                         (d. 1774)
*29 மே1774 – 19 மே 1796 பீம் சிங்                       (1715 – 1796)
*19 மே 1796 –  7 சூலை 1827 அமர் சிங்  A                        (1784 – 1827)
*19 மே 1796 –  1802       .... -அரசப்பிரதிநிதி
* 7 சூலை 1827 –  5 சூன் 1845  மதோ சிங்                      (1813 – 1845)
* 5 சூன் 1845 – 23 சூன் 1853  ஜெகத் சிங்Jagat Singh                        (1837 – 1853) 
* 5 சூன் 1845 – 18..         இராணி கங்காரோத்ஜி - அரசப்பிரதிநிதி 
*15 சூன் 1853 –  2 டிசம்பர் 1869  இலக்குமணன் சிங்                     ( 1852 –  1869) 
*23 சூன் 1853 – 21 ஏப்ரல் 1870  இராணி மெர்தானிஜி - அரசப்பிரதிநிதி        (1832 –  1916)
*21 ஏப்ரல் 1870 – 24 சூன் 1932  நகர் சிங்        (1855 – 1986)
*21 ஏப்ரல் 1870 –  3 மார்ச் 1876  இராணி மேராஞ்சி (அரசப்பிரதிநிதி)
*24 ஏப்ரல் 1932 –  3 பிப்ரவரி 1947  இரண்டாம் உமைத் சிங்                     (1876 –  1955) 
*3 பிப்ரவரி 1947 – 15 ஆகஸ்டு  1947  சுதர்சன் தேவ் சிங்               (1915 –  1992)
## மேற்கோள்கள்

## இதனையும் காண்க
*இராஜபுதனம் முகமை
*சுதேச சமஸ்தானம்
*இந்திய மன்னராட்சி அரசுகளின் பட்டியல்
*தி இம்பீரியல் கெசட்டியர் ஆப் இந்தியா
*  சுதேச சமஸ்தானங்கள் இந்தியாவுடன் இணையும் அரசியல் ஒப்பந்தம்

பகுப்பு:இந்தியாவின் மன்னராட்சிகள்
பகுப்பு:பில்வாரா மாவட்டம்
பகுப்பு:இராஜஸ்தான் வரலாறு
ஒயிட்ஹெட்டி சிலந்திபிடிப்பான்

**ஒயிட்ஹெட்டி சிலந்திபிடிப்பான்** (Whitehead's spiderhunter)(*அராக்னோதெரா ஜூலியா*) என்பது நெக்டரினிடே குடும்பத்தினைச் சார்ந்த பறவைச் சிற்றினமாகும். இது போர்னியோ தீவில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும். போர்னியோ மற்றும் தென்கிழக்காசியாவின் பிற இடங்களில் இயற்கை வரலாற்று மாதிரிகளைச் சேகரித்த பிரித்தானிய ஆய்வாளர் ஜான் ஒயிட்ஹெட் (1860-1899) நினைவாகப் பெயரிடப்பட்டது.

## மேற்கோள்கள்

பகுப்பு:சிலந்திபிடிப்பான்கள்
வரி மார்பு சிலந்திப்பிடிப்பான்

**வரி மார்பு சிலந்திப்பிடிப்பான்** (*Streaky-breasted spiderhunter*)(*அராக்னோதெரா அபினிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும். இது சில சமயங்களில் சாம்பல்-மார்பக சிலத்திப்பிடிப்பானாக கருதப்படுகிறது.

## மேற்கோள்கள்

பகுப்பு:சிலந்திபிடிப்பான்கள்
சாம்பல் மார்பு சிலந்திப்பிடிப்பான்

**சாம்பல் மார்பு சிலந்திப்பிடிப்பான்** (*Grey-breasted spiderhunter*)(*அராக்னோதெரா மோடெசுடா*) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது புரூணை, இந்தோனேசியா, மலேசியா, மியான்மர், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது சில சமயங்களில் வரி மார்பு சிலந்திப்பிடிப்பானாக கருதப்படுகிறது.

## மேற்கோள்கள்

* BirdLife International 2004.  Arachnothera modesta.   2006 IUCN Red List of Threatened Species.   Downloaded on 25 July 2007.

பகுப்பு:சிலந்திபிடிப்பான்கள்
வெற்று முக சிலந்திப்பிடிப்பான்

**வெற்று முக சிலந்திப்பிடிப்பான்** (*Naked-faced spiderhunter*)(*அராக்னோதெரா கிளாரே*) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## பெயர்
பறவையின் விலங்கியல் சிற்றினப் பெயரான கிளாரே யாரைக் குறிப்பிடுகிறது என்பது குறிப்பிடப்படவில்லை. இருப்பினும் இது 1890-ல் இந்த சிற்றினத்தை விவரித்த ஆகஸ்ட் வில்ஹெல்ம் ஹென்ரிச் பிளாசியசின் மறைந்த சகோதரியான கிளாரா பிளாசியசின் (1878-1880) நினைவாக இருக்கலாம் என நம்பப்படுகிறது.

## துணையினங்கள்
வெற்று முக சிலந்திப்பிடிப்பான் பிலிப்பீன்சில் காணப்படுகிறது. இவை நான்கு துணையினங்களாக பிரிக்கப்பட்டுள்ளது:
* *அராக்னோதெரா கிளாரே லூசோனெனிசு* - வடக்கு பிலிப்பீன்சில் உள்ள லூசோன் தீவில் உள்ள சியரா மாட்ரே மலைத்தொடர்
* *அராக்னோதெரா கிளாரே பிலிப்பீன்சு*- கிழக்கு பிலிப்பீன்சில் சமர், லெய்ட் மற்றும் பிலிரான் 
* *அராக்னோதெரா கிளாரே கிளாரே*- தெற்கு பிலிப்பீன்சில் உள்ள மின்டானோ தீவில் உள்ள டாவோவைச் சுற்றியுள்ள பகுதிகள்.
* *அராக்னோதெரா கிளாரே மாலிந்தோஜெனிசசு* - தெற்கு பிலிப்பீன்சில் உள்ள மின்டானோ தீவின் மத்திய மற்றும் மேற்குப் பகுதிகள்

## நிலை
இந்தச் சிற்றினம் பெரிய பரவலான வரம்பினை வாழிடப்பகுதியாகக் கொண்டுள்ளது. பன்னாட்டு இயற்கைப் பாதுகாப்புச் சங்கம் இதை தீவாய்ப்புக் கவலை குறைந்த இனமாகப் பட்டியலிட்டுள்ளது.

## நடத்தை
இவை சிலந்திகளை வேட்டையாடும். காடுகள் மற்றும் தாழ்வான பகுதிகள் மற்றும் குறைந்த உயரமுடைய மலைப் பகுதிகளில் உள்ள புதர் நிலங்களில் காணப்படுகின்றன். இவை வாழைப்பூக்களை விரும்பு உண்ணும்.

## மேற்கோள்கள்

பகுப்பு:சிலந்திபிடிப்பான்கள்
மஞ்சள் காது சிலந்திப்பிடிப்பான்

**மஞ்சள் காது சிலந்திப்பிடிப்பான்** (*Yellow-eared spiderhunter*)(*அராக்னோதெரா கிரிசோஜெனிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது புரூணை, இந்தோனேசியா, மலேசியா, மியான்மர், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது . அதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

## வெளி இணைப்புகள்
* Image at ADW 

பகுப்பு:சிலந்திபிடிப்பான்கள்
கண்வளைய சிலந்திப்பிடிப்பான்

**கண்வளைய சிலந்திப்பிடிப்பான்** (*Spectacled spiderhunter*)(*அராக்னோதெரா பிளவிகாசுடர்*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது புரூணை, இந்தோனேசியா, மலேசியா, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற் வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது தேன்சிட்டுக் குடும்பத்தில் மிகப்பெரிய பறவையாக கண்வளைய சிலந்திப்பிடிப்பான் உள்ளது. இந்த சிற்றினப் பறவையின் உடல்  நீளம் சுமார்  மற்றும் உடல் எடை  வரை உள்ளது.

## மேற்கோள்கள்

பகுப்பு:சிலந்திபிடிப்பான்கள்
பனாஸ் ஆறு

**பனாஸ் ஆறு** (**Banas river**) இந்தியாவின் இராஜஸ்தான் மாநிலத்தின் ஆரவல்லி மலைத்தொடரில் உற்பத்தியாகும் இந்த ஆறு 
ராஜ்சமந்து மாவட்டம், சிரோஹி மாவட்டம்,  சவாய் மாதேபூர் மாவட்டங்கள் வழியாகப் பாய்ந்து சவாய் மாதோபூர் அருகே ராமேஷ்வர் எனுமிடத்தில் சம்பல் ஆற்றுடன் கலக்கிறது. பனாஸ் ஆற்றின் நீளம் 512 கிலோ மீட்டர் ஆகும்.

பனாஸ் ஆற்றின் வடிநிலப்பகுதியின் பரப்பளவு 45,833 சதுர கிலோ மீட்டர் ஆகும்.

பனாஸ் ஆறு ஒரு பருவ மழைக் கால ஆறு ஆகும். கோடைக்காலங்களில் வறண்டு இருக்கும். 2009-ஆம் ஆண்டிலிருந்து ஜெய்ப்பூர் நகரத்திற்கு தேவையான குடிநீர் பனாஸ் ஆற்றிலிருந்து பெற திட்டங்கள் வகுக்கப்பட்டுள்ளது.

## மேற்கோள்கள்

பகுப்பு:இராஜஸ்தான் ஆறுகள்
பகுப்பு:சம்பல் துணையாறுகள்
வெளிர் சிலந்திபிடிப்பான்

**வெளிர் சிலந்திபிடிப்பான்** (*Pale spiderhunter*) (*அராக்னோதெரா டைலுடியோர்*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது பலவானில் காணப்படுகிறது. முதலில் இதனைச் சிறிய சிலந்திபிடிப்பானின் துணையினமாகக் கருதினர்.

## மேற்கோள்கள்

*Moyle, R.G., S.S. Taylor, C.H. Oliveros, H.C. Lim, C.L. Haines, M.A. Rahman, and F.H. Sheldon. 2011. Diversification of an endemic Southeast Asian genus: phylogenetic relationships of the spiderhunters (Nectariniidae: Arachnothera). Auk 128: 777–788.

பகுப்பு:சிலந்திபிடிப்பான்கள்
இரும்பு(III) அசைடு

**இரும்பு(III) அசைடு** (*Iron(III) azide*) என்பது Fe(N3)3 or FeN9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிக் அசைடு என்ற பெயராலும் அழைக்கப்படும் இச்சேர்மம் எளிதாக வெடிக்கும் தன்மை கொண்டதாகும். உணர்திறன் மிகுந்த இரும்பு(III) அசைடு நீருறிஞ்சும் பண்பு கொண்ட ஓர் அடர் பழுப்பு நிற திண்மமாகும். என்-பியூட்டைல் அசைடு போன்ற பல்வேறு அசைடோ ஆல்கேன்களை தயாரிக்க இச்சேர்மம் பயன்படுகிறது.
 
## தயாரிப்பு
சோடியம் அசைடுடன் இரும்பு(III) சல்பேட்டையும் மெத்தனாலையும் சேர்த்து வினைபுரியச் செய்தால் இரும்பு(III) அசைடு உருவாகிறது:

::6 NaN3 + Fe2(SO4)3 → 2 Fe(N3)3 + 3 Na2SO4

இரும்பு(II) பெர்குளோரேட்டு, சோடியம் அசைடு, ஐதரசன் பேரொட்சைடு ஆகிய சேர்மங்களின் கலவையை கதிரியக்கத் துடிப்புக்கு உட்படுத்தியும் இரும்பு(III) அசைடைத் தயாரிக்கலாம்.
## மேற்கோள்கள்

பகுப்பு:அசைடுகள்
பகுப்பு:இரும்பு(III) சேர்மங்கள்
இரண்டாம் உதயாதித்தவர்மன்

**இரண்டாம் உதயாதித்தவர்மன்** ( *Udayadityavarman* II;  கி.பி1050 முதல் 1066  வரை அங்கோர் இராச்சியத்தை ஆட்சி செய்த இவன் முதலாம் சூர்யவர்மனுக்குப் பின் ஆட்சிக்கு வந்தான். ஆனால் அவனது மகன் அல்ல. இவன் முதலாம் யசோவர்மனின் மனைவியின் உறவினராவான்.

இவன் சிவபெருமானைக் கௌரவிப்பதற்காக பாபூன் கோயிலைக் கட்டினான். ஆனால் சில சிற்பங்கள் புத்தருக்கு அர்ப்பணிக்கப்பட்டவை. இவன் மேற்கு பரே நீர்த்தேக்கத்தின் கட்டுமானத்தையும் முடித்தான். மேலும், மேற்கு மெபோனின் மையத்தில், ஒரு உயர்ந்த தீவை கட்டி எழுப்பினான்.} இவனது ஆட்சியின் போது, 1051, 1065 ஆம் ஆண்டுகளில், நடந்த பல கிளர்ச்சிகள் இவனது தளபதி சங்கராமனால் பல முறை முறியடிக்கப்பட்டன.

இன்றைய தாய்லாந்தின் ஆரண்யபிரதேத் நகருக்கு அருகில் அமைந்துள்ள இசுடோக் காக் தோம் கோயில் இவனது ஆட்சியின் போது கட்டப்பட்டது. முந்தைய கெமர் மன்னர்களின் வரிசையை விவரிக்கும் விரிவான கல்வெட்டின் கண்டுபிடிப்பு தளமாக இந்த கோயில் மிகவும் பிரபலமானது. கல்வெட்டு இப்போது  பேங்காக்கில் உள்ள தேசிய அருங்காட்சியகத்தின் சேகரிப்பின் ஒரு பகுதியாக இருக்கிறது.

இவனுக்குப் பிறகு இவனது இளைய சகோதரன் மூன்றாம் ஹர்ஷவர்மன் ஆட்சிக்கு வந்தான்.

## சான்றுகள்

* History of Cambodia. http://www.cambodia-travel.com/khmer/angkor-era1181.htm  Accessed June 7, 2004.
பகுப்பு:1066 இறப்புகள்
பகுப்பு:கம்போடிய இந்துக்கள்
பகுப்பு:கம்போடிய வரலாறு
பகுப்பு:கம்போடிய அரசர்கள்
நவநகர் இராச்சியம்

**நவநகர் இராச்சியம்** அல்லது **ஜாம்நகர் இராச்சியம்** , துணைப்படைத் திட்டத்தினை ஏற்றுக்கொண்டு, பிரித்தானிய இந்தியாவுக்கு கீழ் இருந்த சுதேச சமஸ்தானம் ஆகும். இது தற்கால குஜராத் மாநிலத்தின் கட்ச் வளைகுடா பகுதியில் அமைந்த ஜாம்நகர் மாவட்டம் மற்றும் தேவபூமி துவாரகை மாவட்டம் ஆகியவைகளைக் கொண்டது. நவநகர் இராச்சியத்தின் தலைநகரம் ஜாம்நகர் ஆகும். கிபி 1540-ஆம் ஆண்டு முதல் ஜடேஜா இராஜபுத்திர குலத்தினர் இந்த இராச்சியத்தை ஆண்டனர். நவநகர் இராச்சியத்தின் பரப்பளவு 3791 சதுர கிலோ மீட்டர் ஆகும். 1901-இல் இதன் மக்கள் தொகை 3,36,779 ஆகும்.இதன் கிளை துரோல் சமஸ்தானம் ஆகும்.

1947-இல் இந்திய விடுதலைக்குப் பின்னர் சுதேச சமஸ்தானங்களின் இணைப்பு ஒப்பந்தப்படி இந்த நவநகர் இராச்சியம் 1948-ஆம் ஆண்டில் இந்தியாவின் பம்பாய் மாகாணத்துடன் இணைக்கப்பட்டது. பின்னர் 1956-இல் மாநில மறுசீரமைப்புச் சட்டத்தின் படி,  நவநகர் இராச்சியம் குஜராத் மாநிலத்துடன் இணைக்கப்பட்டது.  

நவநகர் இராச்சிய மன்னர் கே. எஸ். ரஞ்சித்சிங்ஜி ஒரு பன்னாட்டு துடுப்பாட்ட வீரர் ஆவார்.

## ஆட்சியாளர்கள்

## நகையணிகள் சேகரிப்பாளர்கள்
நவநகர் மகாராஜா ஜாம்சாகிப் மற்றும் கே. எஸ். ரஞ்சித்சிங்ஜி நவரத்தின நகைகள் சேகரிக்கும் பழக்கம் கொண்டவரகள் என்பதால், வைர நகைகள் பற்றிய அறிவு அனுபவ பூர்வமாக கொண்டவர்கள். 
1934-இல் மகாராஜா திக்விஜய் சிங் தலைப்பாகையில் 61.5 காரட் (12.3 கிராம்) விஸ்கி நிற வைர நகை அணிந்திருந்தார்.

## இதனையும் காண்க
* துரோல் சமஸ்தானம்
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா
* சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

## வெளி இணைப்புகள்

பகுப்பு:ஜாம்நகர் மாவட்டம்
பகுப்பு:தேவபூமி துவாரகை மாவட்டம்
பகுப்பு:குசராத் வரலாறு
பகுப்பு:சௌராட்டிர தீபகற்பம்
பகுப்பு:கத்தியவார் முகமை
சங்கராமன்

**சங்கராமன்** (*Sangrama*) இப்போதைய கம்போடியாவில் இருந்த கெமர் பேரரசின் இரண்டாம் உதயாதித்தவர்மனின்  தளபதியாக  இருந்ன்.    பாபுவானில் உள்ள ஒரு கல்வெட்டின் படி, இவன் 1051இல் அரவிந்தகிரதனின் கிளர்ச்சியை அடக்கியதாகத் தெரிகிறது. பின்னர் அவன் சம்பா இராச்சியதிற்குத் தப்பி ஓடினான். 1065ஆம் ஆண்டில் கம்வாவ் என்பவனையும்,  சசந்திபுவனன், சித்திகாரன் என்ற சகோதரர்களால் உண்டாக்கப்பட்ட கிளர்சிகளை அடக்கியதாகத் தெரிகிறது.  

## குறிப்புகள்

பகுப்பு:இறந்த ஆண்டு குறிப்பிடப்படவில்லை
பகுப்பு:கம்போடிய இந்துக்கள்
டோங்க் இராச்சியம்

**டோங்க் இராச்சியம்** (**Tonk  State**) கிபி 1806  முதல் தன்னாட்சியுடன் விளங்கியது. பின்னர்  பிரித்தானிய இந்தியாவின் இராஜபுதன முகமையின் கீழ் சுதேச சமஸ்தானமாக மாறியது. இதன் தலைநகரம்  டோங் ஆகும். தற்போது இந்த இராச்சியத்தின் பகுதிகள் இராஜஸ்தான் மாநிலத்தின் டோங்கு மாவட்டத்தில் உள்ளது. இந்த இராச்சியத்தை 1806-ஆம் ஆண்டில் நிறுவியவர் முகமது அமீர் கான் (1769–1834) ஆவார்.1901-ஆம் ஆண்டில் டோங்க் இராச்சியத்தின் மக்கள் தொகை 2,73,201 ஆகும். இந்த இராச்சியத்தின் பனாஸ் ஆறு பாய்கிறது.

## வரலாறு
மராத்தியப் பேரரசில் சிற்றரசாக இருந்த டோங்க் இராச்சியம், 1817-ஆம் ஆண்டில்  பாதுகாப்பு காரணமாக பிரித்தானிய இந்தியாவின் ஆட்சியாளர்களுடன் துணைப்படைத் திட்டம் எனும் உடன்படிக்கை செய்து கொண்டது. எனவே இந்த இராச்சியம் பிரித்தானிய கிழக்கிந்திய கம்பெனிக்கு ஆண்டு தோறும் திறை செலுத்த வேண்டியதாயிற்று. இந்திய விடுதலைக்குப் பிறகு 1949-ஆம் ஆண்டில்  சுதேச சமஸ்தானங்கள் இந்தியாவுடன் இணையும் அரசியல் ஒப்பந்தப்படி இந்தியாவுடன் இணைக்கப்பட்டது.
## புவியியல்
ஆரவல்லி மலைத்தொடர் பகுதியில் அமைந்த இந்த இராச்சியம் சுண்ணாம்புப் பாறைகள், மணற்கற்கள்  கொண்டது. 1901_இல் இந்த இராச்சியத்தின் மொத்தப் பரப்பளவு 2553 சதுர கிலோ மீட்டர் மற்றும் மக்கள் தொகை 273,201 ஆகும். இந்த இராச்சியத்தின் பனாஸ் ஆறு பாய்கிறது. 
## ஆட்சியாளர்கள்
இதன் ஆட்சியாளர்கள் ஆப்கானித்தானின் பஷ்தூன் பழங்குடியினர் ஆவார்.
* முகமது அமீர் கான்  (1806–1834)
* முகமது வசீர் கான்  (1834–1864)
* முகமது அலி கான்  (1864–1867)
* இப்ராகிம் அலி கான் ] (186723 சூன் 1930)
* நவாப் முகமது அலி (23 சூன் 193031 மே 1947)
* முகமது பரூக் அலி கான்  (1947–1948)
* முகமது இஸ்மாயில் அலி கான் (1948–1974)

## இதனையும் காண்க
*இராஜபுதனம் முகமை
*சுதேச சமஸ்தானம்
*இந்திய மன்னராட்சி அரசுகளின் பட்டியல்
*தி இம்பீரியல் கெசட்டியர் ஆப் இந்தியா
*  சுதேச சமஸ்தானங்கள் இந்தியாவுடன் இணையும் அரசியல் ஒப்பந்தம்
## மேற்கோள்கள்

பகுப்பு:இந்தியாவின் மன்னராட்சிகள்
பகுப்பு:இராஜஸ்தான் வரலாறு
பகுப்பு:டோங்கு மாவட்டம்
விஜயநகர் சமஸ்தானம்

**விஜயநகர் இராச்சியம்** (**Vijaynagar State**, known as **Pol State**) இந்தியாவின் வடகிழக்கு குஜராத் பகுதியில் சபர்கந்தா பகுதியில், பிரித்தானிய இந்தியாவின் ஆட்சியில் மகி கந்தா முகமையின் கீழ் இருந்த ஒரு சிறிய சுதேச சமஸ்தானம் ஆகும். பிரித்தானியர் கொண்டு வந்த  துணைப்படைத்திட்டத்தினை ஏற்ற இந்த இராச்சியத்தினர் ஆண்டுதோறும் ஆங்கிலேயர்களுக்கு திறை  செலுத்தினர்.
1947-இல் இந்திய விடுதலைக்குப் பின்னர் விஜயநகர் இராச்சியம் சுதேச சமஸ்தானங்களின் இணைப்பு ஒப்பந்தப்படி தற்போதைய குஜராத் மாநிலத்துடன் 10  சூன் 1948 அன்று இணைக்கப்பட்டது.

## வரலாறு
விஜயநகர் இராச்சியத்தை பில் பழங்குடி இனத்தவர் ஆண்டனர்https://books.google.co.in/books?id=61dNgT55vVYC&q=Kannauj+bhil+chief&dq=Kannauj+bhil+chief&hl=hi&sa=X&ved=2ahUKEwjpndWHndHrAhWtyDgGHcb9Bo4Q6AEwAnoECAQQAQ  
1577-இல் போல் இராச்சியம் எனப்பெயரிட்ட்டு அழைக்கப்பட்ட இந்த இராச்சியத்தின் பெயரை 1864-1877-ஆம் ஆண்டுகளுக்கு இடையே புதிய விஜயநகர் எனும் தலைநகரத்தை நிறுவிய பின்னர்  விஜயநகர் இராச்சியம் என மாற்றினர்.

## இதனையும் காண்க
* மகி கந்தா முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

## வெளி இணைப்புகள்
*Polo Monument and Vijaynagar Forest
பகுப்பு:குசராத் வரலாறு
பகுப்பு:சாபர்காண்டா மாவட்டம்
பகுப்பு:இந்தியாவின் மன்னராட்சிகள்
பெரும் தேன்சிட்டு

**பெரும் தேன்சிட்டு** (*Giant sunbird*)(*திரெப்டசு தோமென்சிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது ***திரெப்ட்சு*** பேரினத்தில் உள்ள ஒரே சிற்றினமாகும். இது சாவோ தொமே (சாவோ டொமே மற்றும் பிரின்சிப்பி) மத்திய மலைநாட்டுப் பகுதியில் மட்டும் காணப்படும் அகணிய உயிரி ஆகும்.

இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழிட இழப்பால் அச்சுறுத்தப்படுகிறது. இந்த சிற்றினத்தை முதன்முதலில் 1889-ல் ஜோசு விசென்டே பார்போசா டு போகேஜ் விவரித்தார்.

## மேற்கோள்கள்

## வெளி இணைப்புகள்
*BirdLife Species Factsheet.

* BirdLife Species Factsheet.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:தேன்சிட்டு
இராஜ்கோட் இராச்சியம்

**ராஜ்கோட் இராச்சியம்** (**Rajkot State**) பிரித்தானிய இந்தியாவின் கீழிருந்த சுதேச சமஸ்தானம் ஆகும். இதன் தலைநகர் ராஜ்கோட் ஆகும். இந்த இராச்சியம் சௌராட்டிரா தீபகற்பத்தில் அஜி ஆற்றின் கரையில் இருந்தது.  1931-ஆம் ஆண்டில் இராஜ்கோட் இராச்சியத்தின் பரப்பளவு 730  சதுர கிலோ மீட்டர் மற்றும் மக்கள் தொகை  75,540 ஆகும்.
## வரலாறு
ராஜ்கோட் இராச்சியத்தை 1620-ஆம் ஆண்டில் நிறுவியவர் இராஜபுத்திர குலத்தின் ஜடேஜா வம்சத்தை சேர்ந்த விபோஜி அஜோஜி ஜடேஜா ஆவார். இவர் நவநகர் இராச்சிய மன்னர் ஜாம் சத்திரசால் சாதாஜி விபாஜி ஜடேஜாவின் பேரன் ஆவார்.
## ஆட்சியாளர்கள்
இராஜ்கோட் இராச்சியத்தின் ஆட்சியாளர்கள் **தாக்கூர் சாகிப்** எனும் பட்டத்தை இட்டுக்கொள்வார்கள்:

### தாக்கூர் சாகிப்புகள்
*1694 – 1720               இரண்டாம் பாமனியாஜி            (இறப்பு. 1720)
*1720 – 1732                மசூம் கான் சுக்கட் (முகலாய ஆளுநர்) (இ. 1732)
*1732 – 1746                முதலாம் ரன்மால்ஜி              (இ. 1746) 
*1746 – 17..                லக்காஜி முதலாம் ரன்மால்ஜி (முதல் முறை)      (இ. 1796) 
*17.. – 1794                மெக்ரமாம்ஜி மூன்றாம் லக்காஜி            (இ. 1794)
*1794 – 1795                லக்காஜி முதலாம் ரன்மால்ஜி (இரண்டாம் முறாஇ)      
*1795 – 1825               ரன்மால்ஜி இரண்டாம் மெக்ரமாம்ஜி            (இ. 1825) 
*1825 – 1844                சூரஜ் ஜி ரன்மால் ஜி                (இ. 1844) 
*1844 –  8 நவம்பர் 1862     மெக்ரமாம் ஜி நான்காம் சூரஜ் ஜி               (இ. 1862)  
* 8 நவம்பர் 1862 – 16 ஏப்ரல் 1890 பவாஜிராஜ் மெகர்மான்சிங்          (பிறப்பு:. 1856 – இறப்பு. 1890) 
*1862 – 1867              தாக்குரானிஜி பாய் நானிபா       (இ: 1893) குன்வெர்பா (தந்தை) - அரசப்பிரதிநிதி
**1867 – 17 சனவரி 1876      ஜெ. எச். லாயிட் - பிரித்தானிய அரசப்பிரதிநிதி
*16 ஏப்ரல் 1890 –  2 பிப்ரவரி 1930 லக்காஜி மூன்றாம் ப்வாஜிராஜ்          (பி. 1885 – இ. 1930 ) (3 சூன் 1918 முதல் சர் லக்காஜி மூன்றாம் பாவாஜிராஜ்)
**16 ஏப்ரல் 1890 – 21 அக்டோபர் 1907  .... - அரசப்பிரதிநிதி
* 2 பிப்ரவரி 1930 – 11 சூன் 1940 தர்மேந்திர சிங்  லக்காஜி           (பி. 1910 – இ. 1940) 
*11 சூன் 1940 – 15 ஆகஸ்டு 1947 பிரத்தியும்மன் சிங்                  (பி. 1913 – இ. 1973)

## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா
* சுதேச சமஸ்தானங்களின் இணைப்பு ஒப்பந்தம்
## மேற்கோள்கள்

## வெளி இணைப்புகள்
* Palaces of India - Heritage Khirasara Palace, Khirasara, Rajkot, Gujarat
*

பகுப்பு:இந்தியாவின் மன்னராட்சிகள்
பகுப்பு:ராஜ்கோட் மாவட்டம்
பகுப்பு:குசராத் வரலாறு
பகுப்பு:சௌராட்டிர தீபகற்பம்
பகுப்பு:கத்தியவார் முகமை
பிரோல்-2-கார்பாக்சிலிக் அமிலம்

**பிரோல்-2-கார்பாக்சிலிக் அமிலம்** (*Pyrrole-2-carboxylic acid*) HNC4H3CO2H என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். பிரோல் சேர்மத்தின் இரண்டு மோனோகார்பாக்சிலிக் அமிலங்களில் இது ஒன்றாகும். வெண்மை நிறத் திண்மமாகக் காணப்படும் இது, இயற்கையில் புரோலின் என்ற அமினோ அமிலத்தை ஐதரசன் நீக்க வினைக்கு உட்படுத்துவதால் தோன்றுகிறது. இதேபோல பிரோலை கார்பாக்சிலேற்றம் செய்தாலும் இது உருவாகிறது.

## மேற்கோள்கள்


பகுப்பு:பிரோல்கள்
விகோர்சு தேன்சிட்டு

**விகோர்சு தேன்சிட்டு** (*Vigors's sunbird*)(*ஏதோபைகா விகோர்சி*) என்பது சகாயத்ரி தேன்சிட்டு அல்லது மேற்கத்திய இளநீல கருஞ்சிவப்பு தேன்சிட்டு என அறியப்படுகிறது.

## வகைப்பாட்டியல்
**விகோர்சு தேன்சிட்டு** இந்தியாவின் மேற்குத் தொடர்ச்சி மலைகளில் மட்டுமே காணக்கூடிய அகணிய உயிரி ஆகும். இத்டு நெக்டரினிடே குடும்பத்தில் உள்ள *ஏதோபைகா* பேரினத்தினைச் சார்ந்த சிற்றினமாகும். இது இளநீல கருஞ்சிவப்பு தேன்சிட்டின் (*ஏத்தோபைகா சிபராஜா*) துணையினமாகக் கருதப்படுகிறது. ஆனால் இதனுடைய மைய வால் நீளமாக இல்லை. மேலும் இதனுடைய பரவலும் ஒரு குறிப்பிட இடத்திற்குக் கட்டுப்படுத்தப்பட்டுள்ளது.

## விளக்கம்
### ஆண்
ஆணின் தொண்டை மற்றும் மார்பகம் கருஞ்சிவப்பு  நிறமுடையது. அதே சமயம் இதன் கீழ் பாகங்கள் ஒரே மாதிரியாகச் சாம்பல் நிறத்தில் இருக்கும். இதன் இறக்கைகள் சாம்பல்-பழுப்பு நிறத்தில் மஞ்சள்-ஆலிவ் விளிம்புகள் இல்லாமல் காணப்படும். இருப்பினும், இதன் கீழ் முதுகு மஞ்சள் நிறத்திலும் வால் பச்சை நிறத்திலும் காணப்படும்.

### பெண்
பெண் தேன்சிட்டின் மேல்பகுதி அடர் ஆலிவ் நிறத்திலும், கீழ்ப் பகுதி சாம்பல் நிறத்திலும் இருக்கும். முதிர்ச்சியடையாத ஆண் தேன்சிட்டு பெண் தேன்சிட்டு போன்றே காணப்படும். ஆனால் இது மந்தமான கருஞ்சிவப்பு தொண்டை மற்றும் மார்பகத்தைக் கொண்டுள்ளது.

## பரவல்
விகோரசு தேன்சிட்டு மேற்குத் தொடர்ச்சி மலையின் வடக்குப் பகுதியில் காணப்படுகிறது. ஆனால் நீலகிரியிலும் காணப்படுவதாகப் பதிவுகள் உள்ளன. அயர்லாந்தில் பிறந்த விலங்கியல் நிபுணர் நிக்கோலசு அய்ல்வர்ட் விகோர்சின் நினைவாக கர்னல் வில்லியம் ஹென்றி சைக்சு என்பவரால் பெயரிடப்பட்டது.

## மேற்கோள்கள்

பகுப்பு:இந்தியப் பறவைகள்
பகுப்பு:தேன்சிட்டு
சாவகம் தேன்சிட்டு

**சாவகம் தேன்சிட்டு** (*Javan sunbird*) அல்லது **ஒண்சிவப்பு தேன்சிட்டு** (*ஏதோபைகா மிசுடகாலிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியாவில்  சாவகம் மற்றும் பாலி தீவுகளில் மட்டுமே காணப்படும் அகணிய உயிரி ஆகும். இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:தேன்சிட்டு
டிசிப்ரோசியம்(III) நைட்ரேட்டு

**டிசிப்ரோசியம்(III) நைட்ரேட்டு** (*Dysprosium(III) nitrate*) என்பது Dy(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் நைட்ரிக் அமிலமும் சேர்ந்து  இச்சேர்மம் உருவாகிறது. மஞ்சள் நிறப் படிகங்களாகவும் படிக நீரேற்றாகவும் தோன்றும் இச்சேர்மம் நீரில் கரையும்.
## தயாரிப்பு
நைட்ரசன் ஈராக்சைடுடன் டிசிப்ரோசியம்(III) ஆக்சைடைச் சேர்த்து வினைபுரியச் செய்தால் டிசிப்ரோசியம்(III) நைட்ரேட்டு உருவாகிறது:
::\mathsf{2Dy_2O_3 + 9N_2O_4 \ \xrightarrow{150^oC}\ 4Dy(NO_3)_3 + 6NO }
நைட்ரசன் ஈராக்சைடு நேரடியாக டிசிப்ரோசியம் உலோகத்துடன் வினைபுரிந்தாலும் டிசிப்ரோசியம்(III) நைட்ரேட்டு கிடைக்கும்:
::\mathsf{Dy + 3N_2O_4 \ \xrightarrow{200^oC}\ Dy(NO_3)_3 + 3NO }
## இயற்பியல் பண்புகள்
மஞ்சள் நிறப் படிகங்களாக டிசிப்ரோசியம்(III) நைட்ரேட்டு உருவாகிறது:

Dy(NO3)3*5H2O என்ற இயைபுடன் படிக நீரேற்றாக இச்சேர்மம் படிகமாகும். 88.6 செல்சியசு வெப்பநிலையில் இதன் படிகநீரில் டிசிப்ரோசியம்(III) நைட்ரேட்டு உருகத் தொடங்கும்.

நீர் மற்றும் எத்தனால் கரைசல்களில் கரையும். டிசிப்ரோசியம்(III) நைட்ரேட்டு நீர் உறிஞ்சும் திறன் கொண்டதாகவும் உள்ளது.
## வேதிப் பண்புகள்
நீரேற்று டிசிப்ரோசியம் நைட்ரேட்டு வெப்பவியல் கோட்பாடுகளின்படி சிதைவுக்கு உள்ளாகி DyONO3 உருவாகிறது. மேலும் சூடுபடுத்தினால் டிசிப்ரோசியம் ஆக்சைடைக் கொடுக்கிறது.

## பயன்
ஒரு வினையூக்கியாக டிசிப்ரோசியம்(III) நைட்ரேட்டு பயன்படுத்தப்படுகிறது.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:நைட்ரேட்டுகள்
டிசிப்ரோசியம்(III) புளோரைடு

**டிசிப்ரோசியம்(III) புளோரைடு** (*Dysprosium(III) fluoride*) என்பது DyF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## தயாரிப்பு
டிசிப்ரோசியம்(III) குளோரைடுடன் அல்லது டிசிப்ரோசியம்(III) கார்பனேட்டுடன் ஐதரோபுளோரிக் அமிலத்தைக் கலந்து வினைப்படுத்தினால் டிசிப்ரோசியம்(III) புளோரைடு உருவாகிறது.

:DyCl3 + 3 HF → DyF3 + 3 HCl
:Dy2(CO3)3 + 6 HF → 2 DyF3 + 3 H2O + 3 CO2
## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:புளோரைடுகள்
முகமது நசீப் குரேசி

**முகமது நசீப் குரேசி** (*Mohammed Naseeb Qureshy*) இந்தியாவைச் சேர்ந்த ஒரு முன்னணி புவியியலாளர் ஆவார். எம். என். குரேசி என்றும் இவர் அழைக்கப்படுகிறார். 1933 ஆம் ஆண்டு சனவரி மாதம் 4 ஆம் தேதியன்று பிறந்தார். 

புவி இயற்பியல் ஆய்வு இவரது முக்கிய ஆய்வுத் துறையாகும். அலிகார் முசுலிம் பல்கலைக்கழகத்தில் குரேசி பட்டம் பெற்றார். அமெரிக்காவிலுள்ள கொலராடோ சுரங்கப் பள்ளியில் புவி இயற்பியலில் முனைவர் பட்டமும் பெற்றார்.

1970 ஆம் ஆண்டுகளின் முற்பகுதியில், இந்தியாவின் மேற்குத் தொடர்ச்சி மலைகள் மற்றும் சித்ரதுர்கா தாமிர மாவட்டத்தின் முதல் உள்நாட்டு வான்வழி புவி இயற்பியல் ஆய்வை எம்என் குரேசி வடிவமைத்து ஒருங்கிணைத்தார். இந்தியாவின் முதலாவது விரிவான புவியீர்ப்பு வரைபடங்களை வெளியிடுவதில் உச்சத்தை எட்டிய தேசிய பிராந்திய ஈர்ப்பு வரைபட திட்டத்தையும் இவர் தொடங்கினார். 1983 ஆம் ஆண்டு முதல் 1989 ஆம் ஆண்டு வரை முகமது நசீப் குரேசி இந்திய அரசின் புவி அறிவியல் ஆலோசகராகப் பணியாற்றினார். இக்காலத்தில் ஐதராபாத்து தேசிய தொலை உணர்வு மையம், புதுதில்லியில் உள்ள நடுத்தர தூர வானிலை முன்னறிவிப்பு தேசிய மையம் போன்ற சில முக்கிய இந்திய அறிவியல் நிறுவனங்களை நிறுவ உதவினார்.

இயற்கை வளங்களைச் சுரண்டுவது தொடர்பான தேசியத் தேவைகளை சிறப்பாகச் செய்ய இயற்கை வளங்கள் தரவு மேலாண்மை அமைப்பையும் குரேசி தொடங்கினார். 1989 ஆம் ஆண்டில் முனைவர்  குரேசி அணிசேரா நாடுகள் மற்றும் பிற வளரும் நாடுகளின் அறிவியல் மற்றும் தொழில்நுட்ப மையத்தையும் திட்டமிட்டு நிறுவினார்.

## வெளியீடுகள்
1. MN Qureshy's research is synthesized in a book entitled *Geophysical Framework of India, Bangladesh and Pakistan*.

2. M. N QURESHY, N. KRISHNA BRAHMAM, S. C GARDE and B. K MATHUR, *Gravity Anomalies and the Godavari Rift, India*;

3. M. N. Qureshy and Waris E. K. Warsi, *A Bouguer anomaly map of India and its relation to broad tectonic elements of the sub-continent* 

4. M. N QURESHY, *Relation of gravity to elevation and rejuvenation of blocks in India*

5.QURESHY, M.N. and IQBALLUDIN (1992) A review of geophysical constraints in modelling of the Gondwana crust in India.
Tcctonophysics, v.2 12, pp.&nbsp;14 1 - 1 5 1.

## மேற்கோள்கள்

பகுப்பு:1933 பிறப்புகள்
பகுப்பு:2005 இறப்புகள்
பகுப்பு:இந்தியப் புவி அறிவியலாளர்கள்
டிசிப்ரோசியம்(III) ஐதராக்சைடு

**டிசிப்ரோசியம்(III) ஐதராக்சைடு** (*Dysprosium(III) hydroxide*) என்பது Dy(OH)3.
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## வேதிப் பண்புகள்
டிசிப்ரோசியம்(III) ஐதராக்சைடு அமிலங்களுடன் வினை புரிந்து டிசிப்ரோசியம்(III) உப்புகளைக் கொடுக்கிறது: Dy(OH)3 + 3 H+ → Dy3+ + 3 H2O
டிசிப்ரோசியம்(III) ஐதராக்சைடு உயர் வெப்பநிலைகளில் சிதைவடைந்து DyO(OH) உருவாகிறது. தொடர்ந்து இதை வெப்பப் படுத்தினால் டிசிப்ரோசியம் ஆக்சைடு (Dy2O3) உருவாகிறது:
: {Dy(OH)_3} ->[299.8\ \text{°C}] {DyOOH} + {H_2O}
: {2 DyOOH} ->[386.6\ \text{°C}] {Dy_2O_3} + {H_2O}

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:ஐதராக்சைடுகள்
வாத்வான் இராச்சியம்

**வாத்வான் இராச்சியம்** (**Wadhwan state**), இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் சுரேந்திரநகர் மாவட்டத்தின் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, மோர்வி இராச்சியம் 627  சதுர கிலோ மீட்டர் பரப்பளவும், 42,602 மக்கள் தொகையும் கொண்டிருந்தது. இதன் தலைநகரம் **வாத்வான்** (சுரேந்திரநகர்) ஆகும்.

## வரலாறு
வாத்வான் இராச்சியம் 1681-ஆம் ஆண்டில் பகத்சிங் உதய்சிங்ஜி நிறுவினார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற வாத்வான் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கினர். இது பம்பாய் மாகாணத்தின் கத்தியவார் முகமையின் கீழ் இருந்தது.  1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி மோர்வி இராச்சியம்   1948-ஆம் ஆண்டு முதல் 1956-ஆம் ஆண்டு முடிய  சௌராஷ்டிர மாநிலத்துடன் இணக்கப்பட்டது.  மாநில மறுசீரமைப்புச் சட்டத்தின் படி, மோர்வி இராச்சியம் 1956-ஆம் ஆண்டில் நிறுவப்பட்ட குஜராத்  மாநிலத்தில் இணைக்கப்பட்டது.
## ஆட்சியாளர்கள்
வாத்வான் ஆட்சியாளர்கலை தாக்கூர் சாகிப் என்பர்.

* 1681 – 1707 பகத்சிங் உதய்சிங் 
* 1707 – 1739 அர்ஜுன் சிங் மாதவ சிங் (இ. 1739)
* 1739 – 1765 சபல் சிங் இரண்டாம் அர்ஜுன் சிங் (இ. 1765)
* 1765 – 1778 சந்திர சிங் சபல் சிங்  (இ. 1778)
* 1778 – 1807 பிரிதிராஜ் சந்திர சிங்(இ. 1807)
* 1807 – 1827 ஜலம் சிங் பிரிதிராஜ் சிங் (இ. 1827)
* 1827 – 1875 ராய் சிங் ஜலம் சிங் (இ. 1875)
* 1875 –  5 மே 1885 தாஜிராஜ் சந்திர சிங் (பி. 1861 – இ. 1885)
* 20 மே 1885 – 25 மே 1910 பால்ச் சிங் சந்திர சிங்  (பி. 1863 – இ. 1910)
* 25 மே 1910 – 22 பிப்ரவரி 1918 ஜஸ்வந்த் சிங் பெச்சர் சிங்  (இ. 1918)
* 22 பிப்ரவரி 1918 – 1934 ஜோர்வர் சிங் ஜஸ்வந்த் சிங் (பி. 1899 – இ. 1934)
* 1934 – 15 ஆகஸ்டு 1947 சுரேந்திர சி ஜோர்வார் சிங்  (பி. 1922 – இ. 1983)

## இதனையும் காண்க
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:சுரேந்திரநகர் மாவட்டம்
பகுப்பு:குசராத் வரலாறு
பகுப்பு:கத்தியவார் முகமை
லுசான் தேன்சிட்டு

**லுசான் தேன்சிட்டு** (*Luzon sunbird*) அல்லது **மலைத் தேன்சிட்டு** எனும் பறவை (*ஏதோபைகா ஜெப்ரியே*) என்பது நெக்டரினிடே குடும்பத்தில் உள்ள ஓர் சிற்றினமாகும். இது பிலிப்பீன்சில் மட்டும் காணப்படும் அகணிய உயிரியாகும்.

இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்

பகுப்பு:தேன்சிட்டு
பச்சை வால் தேன்சிட்டு

**பச்சை வால் தேன்சிட்டு** (*Green-tailed sunbird*)(*ஏதோபைகா நிபேலென்சிசு*) அல்லது **நேபாள மஞ்சள்** முதுகு தேன்சிட்டு என்பது தேன்சிட்டு பறவைக் குடும்பமான நெக்டரினிடேவினைச் சார்ந்த சிற்றினம் ஆகும்.

## பரவல்
இது இந்தியத் துணைக் கண்டத்தின் வடக்குப் பகுதியான நேபாளத்திலும், கிழக்கே தென்கிழக்கு ஆசியாவில் காணப்படுகிறது.

## வாழிடம்
இதன் இயற்கையான வாழிடம் வெப்பமண்டல காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் . தென்கிழக்கு செசுவான் மற்றும் யுன்னானில், இது 1825 முதல் 3350 மீட்டர் உயரம் வரை பாசி படர்ந்த மரங்களுடன் கூடிய மலைக் காடுகளில் வாழ்கிறது.

## மேற்கோள்கள்

## வெளி இணைப்புகள்
* 

பகுப்பு:சீனப் பறவைகள்
பகுப்பு:நேபாளப் பறவைகள்
பகுப்பு:தேன்சிட்டு
மோர்வி இராச்சியம்

**மோர்வி இராச்சியம்** (**Morvi State**, also spelled as **Morvee State** or *'Morbi State*)', இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் மோர்வி மாவட்டத்தின் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, மோர்வி இராச்சியம் 627 சதுர கிலோ மீட்டர் பரப்பளவும், 42,602 மக்கள் தொகையும் கொண்டிருந்தது.

## வரலாறு
மோர்வி இராச்சியம் 1698-ஆம் ஆண்டில் கட்ச் பகுதியின் கன்யோஜி ராவாஜியால் நிறுவப்பட்டது.  1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற மோர்வி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கினர். இது பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி 1948-இல் மோர்வி இராச்சியம் பம்பாய் மாகாணத்துடன் இணைக்கப்பட்டது. 1956-இல் மாநில மறுசீரமைப்புச் சட்டத்தின் படி, மோர்வி இராச்சியம் குஜராத் மாநிலத்தில் இணைக்கப்பட்டது. 
## ஆட்சியாளர்கள்
மோர்வி ஆட்சியாளர்களை தாக்கூர் அல்லது  மகாராஜாக்கள் என்பர்.

### ஆட்சியாளர்கள்
*1698 - 1733                கட்ச்சின் கன்யோஜி ராவாஜி    (இறப்பு. 1733)
*1733 - 1739               அலியாஜி கன்யோஜி            (இ. 1739)
*1739 - 1764               முதலாம் ராவாஜி அலியாஜ            (இ. 1764)
*1764 - 1772                பச்சன் ஜி ராவாஜி            (இ. 1772)
*1772 - 1783               முதலாம் வாகாஜி ராவாஜி             (இ. 1783)
*1783 - 1790               ஹமிர்ஜி வாகாஜி                (இ. 1790)
*1790 - 1828                ஜெயஜி வாகாஜி                 (இ. 1828)
*1828 - 1846               பிரிதிராஜ் ஜி ஜெயஜி           (இ. 1846)
*1846 - 17 பிப்ரவரி 1870    ராவாஜி இரண்டாம் பிரிதிராஜ் ஜி       (பிறப்பு. 1828 - இறப்பு. 1870)
*17 பிப்ரவரி 1870 – 11 சூலை 1922  வாகாஜி இரண்டாம் இராவாஜி  (பி. 1858 - இ. 1922)
*17 பிப்ரவரி 1870 -  1 சனவரி 1879  அரசப்பிரதிநிதி 
**- சாம்பு பிரசாத் லக்சிலால் 
**-ஜுஞ்சாபாய் சக்திதாஸ்  
*11 சூலை 1922 – 3 சூன் 1926 லக்திர்ஜி வாகாஜி  (பி. 1876 - இ. 1957)
*3 சூன் 1926 – 15 ஆகஸ்டு 1947  லக்தீரஜ் வாகாஜி

## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா
* சுதேச சமஸ்தானங்களின் இணைப்பு ஒப்பந்தம்
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:மோர்பி மாவட்டம்
பகுப்பு:குசராத் வரலாறு
பகுப்பு:சௌராட்டிர தீபகற்பம்
பகுப்பு:கத்தியவார் முகமை
பிரினொன்

**ஏதென்சின் பிரைனான்** (*Phrynon of Athens* (; ஏதென்ஸ்; கி.மு 657 முன்னதாக – சீஜியன்; கி.மு. 606 ) என்பவர் பண்டைய ஏதென்சின் தளபதியும்,  பண்டைய ஒலிம்பிக் போட்டிகளின் வெற்றியாளரும் ஆவார்.  

## வாழ்க்கைக் குறிப்பு
பிரைனான் கிமு 657 க்கு முன் ஏதென்சில் பிறந்தார். கிமு 636 இல், இவர் ஒலிம்பிக் போட்டிகளில் (36வது ஒலிம்பியாட் ) ஸ்டேடியன் அல்லது பென்டத்லானில் வென்றார்.  பின்னர் இவர் ஏதென்சின் தளபதியாக ஆனார்.

கி.மு 608-606 காலகட்டத்தில் ஏதென்சால் மிட்டிலினிக்கு எதிராக சிஜியம் மீது ஒரு போர் நடத்தப்பட்டது. அப்போது பிரைனான் ஏதெனியர்களின் தளபதியாக இருந்தார்.  மோதலை விரைவாக முடிவுக்குக் கொண்டுவருவதற்காக, மிட்டிலினியன் படையின் கட்டளையாளரான (ஜெனரல்) பிட்டகஸ் (கிரேக்கத்தின் ஏழு ஞானிகளில் ஒருவர்) தாங்கள் இருவர் மட்டும் சண்டையில் ஈடுபடலாம் என்று விடுத்த அழைப்பை பிரைனான் ஏற்றுக்கொண்டார்.  பிட்டகஸ் தனது கேடயத்திற்கு அடியில் ஒரு வலையை மறைத்தை வைத்திருந்ததால், பிரைனான் சண்டையில் தோற்கடிக்கப்பட்டு, வலையினால் பிடிக்கபட்டுக் கொல்லபட்டார்.  இவ்வாறு பிட்டகஸ் தனது தாயகத்திற்கான போரில் வெற்றி பெற்றார். இந்த மோதலைப் பற்றி மிட்டிலின் உயர்குடியும் கவிஞருமான அல்கேயஸ் பல கவிதைகளை எழுதினார். 

ஏதெனியன் வீரர்கள் தங்கள் தளபதியின் சடலத்தைப் பெற்று, மிட்டிலினிலிருந்து வெளியேறி, ஏதென்சுக்கு கொண்டு சென்றனர், அங்கு பிரைனான் மரியாதையுடன் அடக்கம் செய்யப்பட்டார். 

## குறிப்புகள்

பகுப்பு:பண்டைய ஒலிம்பிக் போட்டியாளர்கள்
பகுப்பு:பண்டைய ஏதெனியன் தளபதிகள்
ஒலிம்பியாடு

[thumb|300x300px| [ஒலிம்பியா, கிரீசு|பண்டைய ஒலிம்பியாவில் உள்ள ஆடுகளம்.]]
**ஒலிம்பியாட்** (*Olympiad*, , *ஒலிம்பியாஸ்)* என்பது  பண்டைய கிரேக்கர்களின் ஒலிம்பிக் விளையாட்டுகளுடன் தொடர்புடைய நான்கு ஆண்டு காலப்பகுதியாகும்.

பண்டைய ஒலிம்பிக் போட்டிகள் பண்டைய கிரேக்கத்தின்போது துவக்கபட்டு நடத்தப்பட்டாலும், ஒலிம்பியாட் என்ற காலக்கணக்கானது பண்டைய கிரேக்க வரலாற்றாசிரியரான எபோரசால் தொடங்கப்பட்டு,  எலனியக் காலம் வரை  பயன்படுத்தப்பட்டது . நவீன கி.மு/கி.பி நாள்காட்டி முறைக்கு மாற்றாக, முதல் ஒலிம்பியாட் கி.பி 776  கோடையில் தொடங்கி கி.மு. 772  கோடை வரை நீடித்தது. இரண்டாவது ஒலிம்பியாட் கி.மு. 772 கோடையில் விளையாட்டுகள் தொடங்கியிலிருந்து நான்காண்டுகள் என இருந்தது.

இந்தக் காலக்கணக்கில் ஒரு நிகழ்வை குறிப்பிட கி.மு. 776 ஆம் ஆண்டில் இருந்து கணக்கெடுத்து இத்தனையாவது ஒலிம்பியட்டின்  இத்தனையாவது ஆண்டில் என்று குறிப்பிடுவர். எடுத்துக்காட்டாக மூன்றாவது ஒலிம்பியட்டின் மூன்றாவது ஆண்டு என்பது போல குறிப்பிடுவர்.

நவீன ஒலிம்பியாட் என்பது கோடைக்கால ஒலிம்பிக் விளையாட்டுக்கள் பொதுவாக நடத்தப்படும் ஆண்டின் சனவரி முதல் நாள் தொடங்கி நான்கு ஆண்டு காலத்தைக் குறிக்கிறது. எனவே, முதல் நவீன ஒலிம்பியாட் சனவரி 1, 1896, இரண்டாவது சனவரி 1, 1900 மற்றும் பல (32வது சனவரி 1, 2020 இல் தொடங்கியது: ஒலிம்பிக் சாசனத்தைப் பார்க்கவும்).
## குறிப்புகள்
  

பகுப்பு:கால அளவுகள்
சோட்டா உதய்பூர் இராச்சியம்

**சோட்டா உதய்பூர் இராச்சியம்**  (**Chhota Udaipur State** or 'Princely State of Chhota Udaipur'), (; )1947 இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இதன் தலைநகரமாக சோட்டா உதய்பூர் இருந்தது. இது தற்கால குஜராத் மாநிலத்தின் கிழக்கில் அமைந்த சோட்டா உதய்பூர் மாவட்டப் பகுதிகளை கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சோட்டா உதய்பூர் இராச்சியம்  2,305 சதுர கிலோ மீட்டர் பரப்பளவும், 64,621 மக்கள் தொகையும் கொண்டிருந்தது.

## வரலாறு
1743-ஆம் ஆண்டில் ராவல் உதய் சிங் என்பவரால் சோட்டா உதய்பூர் இராச்சியம் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சோட்டா உதய்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் ரேவா கந்தா முகமையின் கீழ் செயல்பட்டது. 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி சோட்டா உதய்பூர் இராச்சியம்,  பம்பாய் மாகாணத்துடன் இணைக்கப்பட்டது. பின்னர் மாநில மறுசீரமைப்புச் சட்டத்தின் படி, 1956-ஆம் ஆண்டில் நிறுவப்பட்ட குஜராத்  மாநிலத்தில் இணைக்கப்பட்டது. 
## ஆட்சியாளர்கள்
*        1762 –        1771  அர்சிஸ் சிங்
*        1771 –        1777 இரண்டாம் ஹமீர் சிங் 
*        1777 –        1822  பீம்சிங் Bhimsinhji
*        1822 –        1851  குமான் சிங் 
*        1851 –        1881  ஜித்  சிங் 
*        1881 –        1895  மோட்டி சிங்  
*        1895 – 29 ஆகஸ்டு  1923  பதே சிங்                         (பிறப்பு. 1884 – இறப்பு. 1923)
* 29 ஆகஸ்டு  1923 – 15 அக்டோபர் 1946  நட்வர் சிங்           (பி. 1906 – இ. 1946)
* 15 அக்டோபர் 1946 – 15 ஆகஸ்டு 1947 விரேந்திர சிங்                  (பி. 1907-. 25 சூன் 2005)
## இதனையும் காண்க
* ரேவா கந்தா முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்

## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:சோட்டா உதய்பூர் மாவட்டம்
பகுப்பு:குசராத் வரலாறு
பகுப்பு:ரேவா கந்தா முகமை
பகுப்பு:பம்பாய் மாகாணம்